b'\n_START_ARTICLE_\nStandardni odklon\n_START_PARAGRAPH_\nSt\xc3\xa1ndardni odkl\xc3\xb2n (tudi st\xc3\xa1ndardna devi\xc3\xa1cija) (\xcf\x83, sigma) je statisti\xc4\x8dni kazalec, najve\xc4\x8dkrat uporabljen za merjenje statisti\xc4\x8dne razpr\xc5\xa1enosti enot. Z njim je mo\xc4\x8d izmeriti, kako razpr\xc5\xa1ene so vrednosti, vsebovane v populaciji. Standardni odklon je definiran kot kvadratni koren variance, s \xc4\x8dimer je v vsakem primeru dose\xc5\xbeena pozitivna vrednost kazalca._NEWLINE_Standardni odklon je lahko ra\xc4\x8dunan kot \xcf\x83 (sigma) in sicer kot odklon celotne populacije ali njene naklju\xc4\x8dne spremenljivke, ali pa kot s in sicer kot odklon posameznega vzorca statisti\xc4\x8dne populacije. Za ta razli\xc4\x8dna odklona se formuli razlikujeta._NEWLINE_Merjenje standardnega odklona je v statistiko vpeljal angle\xc5\xa1ki statistik Karl Pearson.'